Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 620

2. Jellemzés 2.1. Minden kísérleti és összehasonlító-anyagot megfelelően kell azonosítani (pl. kód, Chemical Abstracts Service Registry Number (CAS) szám, név, biológiai jellemzők). 2.2. Minden vizsgálat során ismerni kell a kísérleti és az összehasonlító-anyagok azonosságát és jellemzőiket, beleértve a gyártási tételszámukat, tisztaságukat, összetételüket, koncentrációjukat vagy más jellemzőiket annak érdekében, hogy pontosan definiálni lehessen minden egyes gyártási tételt. 2.3. Abban az esetben, ha a kísérleti tételt a megbízó szolgáltatja, a megbízó és a vizsgálatot végző hely között megfelelő együttműködést kell kialakítani annak érdekében, hogy a vizsgálatnak alávetett kísérleti tétel azonosságát bizonyítsák. 2.4. Minden vizsgálat során ismerni kell a vizsgálati és az összehasonlító-anyagok stabilitását a tárolás és a kísérleti körülmények között. 2.5. Amennyiben a kísérleti anyagot vivőanyagban adják be, a kísérleti anyag homogenitását, koncentrációját és stabilitását ebben a közegben kell meghatározni. A szabadföldi vizsgálatok esetében (pl. tartályban lévő keverékek) külön laboratóriumi kísérletet lehet végezni. 2.6. A kísérleti anyag minden tételéből — a rövid idejű vizsgálatok kivételével — analizálás céljára mintát kell venni. IX. Szabványműveleti előírások

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes